Universitatea Craiova are un caz de COVID-19, iar testul lui Cristiano Bergodi a ieşit neconcludent.
Universitatea Craiova a anunţat că un membru al staff-ului tehnic a fost depistat pozitiv. Un alt test a avut rezultat neconcludent. DSP Dolj va începe o anchetă epidemiologică.
Din informaţiile Mediafax, team managerul echipei, Lucian Pretorian, este membrul din staff căruia testul i-a ieşit pozitiv, în timp ce testul lui Cristiano Bergodi este cel care a ieşit neconcludent. Toată echipa va repeta testele în cursul zilei de marţi.ȘTIRE INIȚIALĂContinuă să apară cazuri de COVID-19 la echipele din Liga 1. După Dinamo şi CFR Cluj, a venit rândul celor de la Universitatea Craiova să anunţe prima infectare cu virusul Sars-Cov-2."Din păcate, în urma testului COVID-19 efectuat astăzi, un membru al staffului tehnic a fost depistat pozitiv, în timp ce un alt membru al staffului este cu rezultat neconcludent. Întreg lotul de jucători şi restul staffului tehnic – negativi. În cursul zilei de mâine va fi efectuată ancheta epidemiologică a DSP Dolj şi vom cunoaşte paşii ce trebuie urmaţi", au anunţat cei de la Universitatea Craiova, pe pagina de Facebook a clubului.Oltenii au jucat duminică pe terenul lui FC Botoşani şi au câştigat cu 2-0. Doar două meciuri îi mai despart de primul titlu din ultimii 29 de ani. Dacă la Universitatea Craiova a apărut până acum un singur caz de COVID-19, CFR Cluj şi Dinamo au probleme mult mai mari. Ardelenii au raportat 10 cazuri, iar dinamoviştii nu mai puţin de 11. Testările continuă în Liga 1 şi nu este exclus ca şi alte echipe să fie afectate de virus.SITUAŢIA ECHIPELOR DIN LIGA 1.